OpenLLM-France/wikimedia huggingface dataset:
# Xhanfise Keko

Xhanfise Keko (Gjirokastër, 1928ko urtarrilaren 27a – Tirana, 2007ko abenduaren 22a) albaniar zinema zuzendaria izan zen.

## Bizitza

Shqiperia e Re (gaur egun Albafilm-Tirana) filma ekoitetxearen zazpi sortzaileetako bat izan zen. Albaniako lehen emakumezko zuzendaria izan zen eta 25 bat film zuzendu zituen 1952 eta 1984 artean, 1975eko Beni ecën vetë eta 1977ko Tomka dhe shokët e tij barne (biak Giffoni zinemaldian sarituak). Bere filmak, oro har, haurrei eta gazteei zuzenduta daude.
Endri Keko zuzendariaren emaztea eta Teodor Keko idazlearen ama zen.
2007ko abenduaren 22an hil zen.

## Omenaldiak

Tiranako kaleetako batek Xhanfise Kekoren izena darama.
2022an, Luan Ramak Kekori buruzko haurrentzako liburu bat argitaratu zuen: Më quajnë... Xhanfise Keko.

## Filmografia

* Kongresi i 3 i PPSH (1952)
* Tregim për njerzit e punës (1963)
* Miqësi e madhe unitet luftarak (1966)
* Gra heroike shqiptare përpara (1967)
* Ato çajnë përpara (1967)
* Lart flamujt e aksioneve (1968)
* Kalitemi nepërmjet aksioneve (1968)
* Nga festivali artistik i fëmijve (1969)
* ABC...ZH (1971)
* Shkolla tingujt ngjyra (1972)
* Kryengritje në pallat (1972)
* Kongresi i 6 PPSH (1972)
* Mimoza llastica (1973)
* Qyteti më i ri në botë (1974)
* Reportazh nga Tropoja (1975)
* Për popullin, me popullin (1975)
* Beni Ecën Vetë (1975)
* Tinguj lufte (1976)
* Malësorët pas komisarëve (1976)
* Tomka dhe shokët e tij (1977)
* Pas gjurmëve (1978)
* Partizani i vogël Velo (1980)
* Kur xhirohej një film (1981)
* Një vonesë e vogël (1982)
* Taulanti kërkon një motër (1984)

## Erreferentziak

* ↑ (Albanieraz) «I jepet lamtumira e fundit kineastes shqiptare Xhanfise Keko – (23 Dhjetor 2007)» TV Klan 2007-12-23 (Noiz kontsultatua: 2024-04-15).
* 1 2 (Ingelesez) Vrapi, Julia. «Director Xhanfise Keko, on American television with the film "Tomka and his friends"» Sot 2020-10-20 (Noiz kontsultatua: 2024-04-15).
* ↑ (Ingelesez) «Xhanfise Keko. The World for Childhood (1973–1984)» Museo Reina Sofía (Noiz kontsultatua: 2024-04-15).
* 1 2 (Ingelesez) Williams, Bruce. (2013). «Two Degrees of Separation: Xhanfise Keko and the Albanian Children's Film» Framework: The Journal of Cinema and Media 54 (1): 40-58. (Noiz kontsultatua: 2024-04-15).
* ↑ (Ingelesez) Arnold, Andrey. «Playing with the Fantastic: Iris Elezi talks about Xhenfise Keko» Following Film (Noiz kontsultatua: 2024-04-15).
* ↑ (Ingelesez) «Më quajnë... Xhanfise Keko» Botimpex (Noiz kontsultatua: 2024-04-15).

## Kanpo estekak

* Datuak: Q834658
# Vicente Guerrero

Vicente Ramón Guerrero Saldaña (Tixtla, Mexikoko Intendentzia, 1782ko abuztuaren 9a - Cuilápam, Oaxaca, Mexiko, 1831ko otsailaren 14a), Vicente Guerrero bezala ezaguna, mexikar politikari eta militarra izan zen. Mexikoko Independentzia Gerrako Erresistentzia garaian (1816-1821) matxinatuen buruzagia izan zen. Jatorri indigena eta afromexikanokoa zuen, Mexikoko jende arruntaren kausa defendatu zuen eta esklabotza maila nazionalean abolitu zuen presidente bezala eman zuen agintaldi laburrean.
1820ko abendutik 1821eko urtarrilera bitartean Agustín de Iturbide jeneralarekin hainbat liskar izan ondoren, Iturbidek buruzagia garaitu ezin duelarik, Iturbidek bandoz aldatu zuen eta Guerrerori independentziaren aldeko aliantza bat proposatu zion Acatempaneko besarkada ezagunean. Guerrerok proposamena onartu zuen, eta otsailaren 24an Igualako Plana aldarrikatu zen, honekin armadak (matxinatu eta errealista) batu zirelarik, Armada Trigarante osatuz. Azkenik, irailaren 27an, Armada Trigarante Mexiko Hirian sartu zen, horrela Mexikoko independentzia lortuz.
Botere Exekutibo Goreneko kidea (1823-1824), Gerra eta Itsas Ministroa (1828) eta Mexikoko presidentea izan zen 1829ko apirilaren 1etik abenduaren 17ra.
1833ko azaroaren 16ko Dekretuaren bidez, Aberriaren Benemerito izendatu zuten, eta 1849an, bere omenez, Guerrero estatua sortu zen.

## Kanpo estekak

* Datuak: Q315618
* Multimedia: Vicente Guerrero / Q315618
# Vicente Guerrero (Tlaxcala)

Vicente Guerrero Mexiko erdialdeko hiria da, Tlaxcala estatuko jendetsuena, eta San Pablo del Monte udalerriaren burua. 2010ean 60.001 biztanle zituen.

## Erreferentziak

* ↑ Instituto Nacional de Estadística y Geografía. Villa Vicente Guerrero. (Noiz kontsultatua: 2017-11-25).

## Kanpo estekak

* Datuak: Q2474056
* Multimedia: San Pablo del Monte / Q2474056
# Vicente Guerrero (udalerria)

Vicente Guerrero Mexikoko udalerri bat da. Durango estatuan kokatua dago. 2010ean 21.117 biztanle zituen 363,93 km²ko azaleran. Herriburua [[Vicente Guerrero (Vicente Guerrero)|Vicente Guerrero]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q7925161
# Vicente Huidobro

Vicente Huidobro (Santiago, Txile, 1893ko urtarrilaren 10a - Cartagena, Txile, 1948ko urtarrilaren 2a) Txileko idazlea izan zen.

## Biografia

Europara bidaia eginik (1916), Parisen bizi izan zen lehenik, eta han sartu zen harremanetan mende-hasierako abangoardia artistikoarekin (Arp, Picasso, Apollinaire). Kreazionismo deituriko doktrina plazaratu zuen (tradizio poetiko guztiaren ukatzea, barreneko sormen-ekintza gisa hartzea poesia). Madrilera joan eta Ultra aldizkariko lankide izan zen. Espainiako Gerra Zibilean parte hartu zuen. Frantsesez eta espainieraz idatziriko poesian, asmakuntza-ahalmen nabaria azaldu zuen, eta Hego Ameriketako mendearen lehen erdiko poesiaren berritzaile handia da, eta geroagoko belaunaldietan ere eragina izan du.
Hona Huidobroren poesia-liburu batzuk: Adán (1916), Ecuatorial (1918), Tout à coup (1925), Altazor o el viaje en paracaídas (1931). Halaber, prosazko obran zenbait eleberri aipatzekoak dira: Mío Cid Campeador (1929), Cagliostro (1934).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q117018
* Multimedia: Vicente Huidobro / Q117018
# Vicente Iza Narbarte

Vicente Iza Narbarte (Oiartzun, 1958ko otsailaren 16a - ) euskal txirrindulari ohia da. 1980 eta 1981 artean txirrindulari profesionala izan zen eta ez zuen garaipenik lortu. Erretiratu zenean, fisioterapeuta bilakatu zen.

## Emaitzak lasterketa nagusietan

| Lasterketa | 1980 | 1981 |
| Italiako Giroa | - | - |
| Frantziako Tourra | - | - |
| Espainiako Vuelta | 57.a | Err. |
| Txirrindularitzako Munduko Txapelketak | - | - |
-: Ez zuen parte hartu Err.: Erretiratu zen

## Taldeak

* Reynolds (1980-1981)

## Erreferentziak

* ↑ www.sitiodeciclismo.net

## Kanpo estekak

* Vicente Iza - FirstCycling.com
* Datuak: Q11705061
# Vicente Gómez Fernandez

Vicente Gómez Fernandez (Santurtzi, 1971ko irailaren 9a) bizkaitar futbolaria ohi eta entrenatzailea da, atzelari moduan aritzen zena. Santurtzi Kirol Elkartean aritutakoa, futbola utzi ondoren entrenatzaile bilakatu zen. Lezamako harrobian hazia, laguntzaile moduan lan egin zuen 2019an FC Olimpik Donetskek sinatu arte.
# Vicente I Gonzaga

Vicente I Gonzaga, italieraz Vicente I Gonzaga, Mantuan jaio zen 1562ko irailaren 21ean eta 1612ko otsailaren 18an hil zen, Mantuan ere, 50 urterekin eta Sant' Andreako kripta batean lurperatua izan zen. Mantuako eta Monferratoko dukea izan zen (1587-1612). Bere aita Federico II Gonzagarena zen eta bere ama Margarita Paleologo.
Vicente I Gonzaga bi aldiz ezkondu zen. Lehenengoa 1581. urtean izan zen, Margarita Farnesiorekin, baina bi urte eta gero, oraindik ez zituzten harreman sexualik mantendu. Batzuk esaten dute izan zela emakumeari izugarrizko mina ematen zizkiotelako harreman sexualak. Vicente bigarren aldiz 1584. urtean ezkondu zen, Leonor de Medicir-ekin. Hauek izan zituzten umeak Francisco Gonzaga, Guillermo Domingo Gonzaga, Margarita eta Leonor Gonzaga izan ziren.
Vicente I Gonzagaren arbaso batzuk Filipe I de Castilla,

## Biografia

Vicente I Gonzaga Errenazimenduko gizon erakusgarri eta garrantzitsuenetariko bat izan zen. Bera eta bere aita oso desberdinak ziren, Vicente I Gonzaga gobernatzen ari zen bitartean Mantua Italiako arte zentroa bihurtu zelako, adibidez. Gainera bere aitak ez bezala, Vicente I Gonzagak emankortasuna, tenperamentua eta emakumeekiko nahia zeukan.
Vicente I Gonzagak arbasoen balentria oroitzeko irrikitan, Hungriara espedizio bat bidali zuen, ez oso errealista, (soldadu guztiak uniforme berriak eramaten ari zirelako) turco-en kontra. Garrantzia zeukatela erakusteko, liskar baten ondoren, bere kanpaina itzultzerakoan, jai eta ongietorri bat prestatu zieten, beste ejertzito bat pasatzen zen lekutik. Turkoek honi “el pacha de Mantua” deitu zioten.

## Artea

Vicente I Gonzaga dukea artean oso arduratsua eta oso azkarra izan zen. Egin zituen obra arkitektonikoen artean, garrantzitsuenetariko bat Casale Monferratoko ciudadela boteretsua izan zen, bere lehiakideengandik babesteko.
Vicente I Gonzaga Torquato Tasso kartzelatik atera eta defendatu zuen, bere kortean Claudio Monteverdi eduki zuen. Mantua musika garaikideko zentroa zen, beste maisu batzuekin, Palestrina edo Giaches de Wert, adibidez. Giussepe Dattarok egindako obraren antzezlanerako, Vicentek 1000 pertsonentzako antzerkia eraiki zuen. Mantuaren Saqueoan zehar, antzerkia suntsitua izan zen.
Ducal palazioan kontserbatutako bildumak oso famatuak izan ziren. Gainera, enperadoreengaitik eta eta beste pertsona garrantzitsuengatik bidaliak izan ziren.
Vicente I Gonzagak, Flandeserako bidai batean Pieter Paul Rubens ezagutu zuen, eta Mantuara gonbidatu zuen. Hori eta gero, bere lehenengo Españako misioa gidatu zuen.
* Datuak: Q452580
* Multimedia: Vincenzo I Gonzaga, Duke of Mantua / Q452580
# Vicente González de Echávarri

Vicente González de Echávarri Castañeda (Valladolid, 1859ko apirilaren 5a-Gasteiz, 1917ko urriaren 21a) idazle eta politikari gasteiztarra. "Jaizkibel", eta "Rivachera" izengoitiak erabili zituen.
Gasteiztar familiakoa, Medikuntza ikasi zuen Valladolideko Unibertsitatean. Gazte-gaztetatik historiarekiko zaletasun handia agertu zuen. Gasteizen bizi izan zen, eta han bizi izan zen bizitza osoan. Gasteizko alkate izan zen 1895 eta 1897 artean, eta azken urte honetan Elisabet Katolikoaren Gurutze Handia irabazi zuen. Bere agintaldian elektrizitatea eta telefono sarea jarri zituzten Gasteizen. Herrialdeko bizitza politikoan ere parte hartu zuen, Amurrioko diputatu aukeratu zuten 1888tik 1892ra, eta Gasteizkoa 1905etik 1909ra.

## Obra

Lan tekniko ugari plazaratu zuen. Ziur asko hau da ezagunena:
* Vitoria histórica (1903). Lehen edizioaren hitzaurrea Herminio Madinabeitiak idatzi zuen. Bigarren edizioa Vitoria y sus cercanías izenburuarekin atera zen, Federico Baraibarren hitzaurrearekin.

## Erreferentziak

* ↑ (Gaztelaniaz) «Vicente González de Echávarri y Castañeda» Real Academia de la Historia (Noiz kontsultatua: 2024-03-29).
* ↑ https://books.google.es/books?id=xmna3X1t3c4C&pg=PA655#v=onepage&q&f=false

## Kanpo estekak

* (Gaztelaniaz):Espainiako Historia Errege Akademiaren webguneko biografia.
* Datuak: Q54862687
* Multimedia: Vicente González de Echávarri y Castañeda / Q54862687
# Vicente Ignacio Iturbe

Vicente Ignacio Iturbe Domínguez (San Pedro de Ycuamandiyú, 1786 – 1837ko maiatzaren 27a) paraguaitar borrokalaria izan zen.
Antonio Iturberen eta María del Carmen Domínguezen semea zen.
Paraguarí eta Tacuaríko guduetan esku-hartze nabarmena izan zuen Manuel Belgranoren espedizioaren aurka.
Bere anaia Juan Manuelekin batera espainiar gobernatzailea zen Bernardo de Velasco ikaratzeko arduraduna izan zen. Gainera, Paraguairen independentziaren albistea helarazi zion herriari:
| « | Paraguaitar herri maitea, Vicente Ignacio Iturbe nauzue eta berri onak dakarzkizuet. Gaur, 1811ko maiatzak 15, herri aske bihurtu gara. Ez dugu Espainiako Koroaren agindu gehiagorik jasoko ezta bidegabeko araurik beteko ere berriro. Gu bezalako pertsonek gobernatuak izango gara. Jada ez dugu metropoliaren estortsio gehiagorik jasango ezta kreolenganako bazterkeria gehiagorik ere kargu publikoen banaketan. Jada ez dugu zerbitzu militarra egiteko beharraren zama eraman beharko. Eta ekonomiaren bidegabeko murrizketei dagokienez, jada ez gaude behartuak gure produktuak portu zehatz batean lehorreratzera; hots, aukeratu ahal izango zein herrialderekin merkataritza egin. Mozkinak gure herrialdearentzat izango dira eta horrela hazi ahal izango gara. | » |
| —Vicente Ignacio Iturbe |||
15 urtez gatibu egon ondoren, fusilatuta erail zuten 1837ko maiatzaren 27an, José Gaspar Rodríguez de Franciak hala aginduta.

## Kanpo estekak

* Datuak: Q4165849
# Vähäniva

Vähäniva, Enontekiö udalerri finlandiarrean dagoen herrixka txikitxo bat da. Hain zuzen Palojoensuu eta Kuttanen herri handien erdian dago eta ondorioz, azken urteetan biztanle askok bertara egin dute alde. Muonionjoki ibaiaren hertzean dago, Suediako mugan.

## Ikus, gainera

| Enontekiö Kuttanen herrixka | Muonionjoki ibaia Palojoensuu herrixka |

## Kanpo estekak

* Datuak: Q12268927
# Väinameri

Väinameri (euskaraz: «Itsasarteen itsasoa») Estoniaren mendebaldean dagoen Itsaso Baltikoaren zatiari deritzo. Sakonera gutxiko barneko itsaso txiki edo itsasarte honek 2.200 km²-ko azalera besterik ez du.
Moonsund Uhartedia (Saaremaa, Hiiumaa, Muhu, Vormsi) eta kontinente artean dago. Uharte eta kontinente artean zenbait itsasarte daude: Voosi Kurk, Hari Kurk, Soela, Väike Väin eta Suur Väin.
1894 eta 1896 artean, 3,6 kilometroko luzera duen bide bat eraiki zuten, Saaremaa eta Muhu artean eta Väike Väin itsasartearen bidez.

## Erreferentziak

* ↑ Estonica. The Väinameri Sea. Eesti Instituut.

## Kanpo estekak

* Datuak: Q2067956
* Multimedia: Väinameri / Q2067956
# Väinatamm

Väinatamm, Estoniako galtzada altxaturik luzeena da. Galtzada altxatu honek, 1896an ireki zena, Saaremaa uhartea eta kontinentearen artean dagoen Muhu uhartea, Saaremaa uhartearekin berarekin lotzen du. Galtzada altxatu honek, itsasoa, Saaremaa eta kontinentearen artean erditik zeharkatzen du, eta urrunago iristen da.

## Kanpo estekak

* Galtzada eta ingurunearen argazkiak.
* Datuak: Q3744704
* Multimedia: Väinatamm / Q3744704
# Vänern

Vänern Suediako aintzirarik handiena eta Europako hirugarrena da. Suediako Västra Götaland eta Värmland konderrien artean kokatzen da.

## Geografia

Vänern aintzirak 5.655 km² azalera du. Batez besteko sakonera 27m da, baina lekurik sakonena 106 metrotara dago.
Geografikoki, Vänern Götaland eskualdetan dago, zenbait konderri artean banatuta:
* Mendebaldeko aldea edo Dalbosjö Dalsland probintzian dago;
* Ekialdeko aldea edo Värmlandsjön, berriz, iparraldea Värmlandn eta hegoaldea Västergötland probintzietan du.
Betebidea iparraldetik datorkion Klarälven ibaia da; hustubidea, berriz Göta ibaia da, Viken eta Vättern aintzirarekin lotzen zaiona.
Barnean dagoen Djurö uhartedia dauka eta 1991 urtean Djurö Parke Nazionala eratu zen.

## Historia

Aintzira azken glazioazioan sortu zen, duela 10.000 urte inguru. Izotza urtu zenean Suedia hegoaldea ur azpian gelditu zen Kattegat eta Botniako golkoaren artean itsasartea eratuz. Honen adierazgarri da 2009an aintziraren barrenean aurkituriko itsasontzi vikingoa.

## Arrantza

Vänern aintziran arrain espezie ugari aurkitzen dira eta azken urteetan gobernuak kutsaduraren aurkako neurriak hartu ditu. Arrantza egitea libre da, bai ertzean eta baita txalupa batean ere. Arrain ohikoenak Osmeridae familiakoak eta Coregonus albula dira.
Inguruko herrientzako jarduera ekonomiko garrantzitsua da, 2001ean adibidez Coregonus albularen 165 tona jaso zituzten, 100 tona arrain zuri eta 25 tona aingira.
Endemikoak diren bi izokin barietate ere badira aintzira honetan, 9.000 urtetan zehar bertan eboluzionatu dutenak. 18 kilogramotik gorako izokinak hartu izan dira, munduko handiena ere bertan arrantzatu zen, 20 kilogramotik gorakoa zen.

## Hegaztiak

Txenadak eta kaioak dira hegazti ohikoenak. Ubarroiak XIX mendean desagertu ziren baina azken urteetan itzuli egin dira. Berauetaz elikatzen diren arrano arrantzaleen poopulazioa ere hazi egin da.

## Parke Nazionalak

* Djurö Parke Nazionala

## Iruditegia

* Karlstaden airetiko ikuspegia.
* Säffle.
* Mariestad.
* Mariestadeko katedrala.
* Mariedal gaztelua.
* Trollhättan urjauziak.
* Djurö Parke Nazionala.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q173596
* Multimedia: Vänern / Q173596
# Vänersborg udalerria

Vänersborg Suediako udalerria da. Västra Götalandeko konderrian kokatua dago. 898,83 km² ditu eta 38.540 biztanle ditu.

## Mugakideak

Honako udalerri hauekin egiten du muga:
Grästorp udalerria Lidköping udalerria Trollhättan udalerria Uddevalla udalerria Färgelanda udalerria Mellerud udalerria Lilla Edet udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q511426
* Multimedia: Vänersborg Municipality / Q511426
# Vännäs udalerria

Vännäs Suediako udalerria da. Västerbottengo konderrian kokatua dago. 553,7 km² ditu eta 8.604 biztanle ditu.

## Mugakideak

Honako udalerri hauekin egiten du muga:
Umeå udalerria Nordmaling udalerria Bjurholm udalerria Vindeln udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q500210
* Multimedia: Vännäs Municipality / Q500210
# Värmdö udalerria

Värmdö Suediako udalerria da. Stockholmgo konderrian kokatua dago. 2980,11 km² ditu eta 41.321 biztanle ditu.

## Mugakideak

Honako udalerri hauekin egiten du muga:
Haninge udalerria Tyresö udalerria Nacka Lidingö udalerria Vaxholm udalerria Österåker udalerria Norrtälje udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q493841
* Multimedia: Värmdö Municipality / Q493841
# Väinö Linna

Väinö Linna (Urjala, 1920ko abenduaren 20a - Kangasala, 1992ko apirilaren 21a) finlandiar idazle eta hizkuntzalari bat izan zen, gerra osteko nabarmenetakoa.. Ezaguna egin zen batez ere bere hirugarren eleberriari, Gudari ezezaguna (finlandieraz: Tuntematon sotilas) (1954) eta bere Hemen, Iparrizarraren azpian trilogiari esker (finlandieraz: Täällä Pohjantähden alla) (1959, 1960 eta 1962). Liburu horietan soldadu arruntek gerrarekin aurrez aurre jartzerakoan izaten duten erreakzioa deskribatu zuen egileak. 1963an Batzar Nordikoaren Literatura sari nagusia irabazi zuen.

## Lanak

* Päämäärä, Porvoo 1947
* Musta rakkaus, Porvoo 1948
* Messias, 1949–1953 (argitaratu gabea)
* Tuntematon sotilas, Porvoo 1954
* Täällä Pohjantähden alla, 1–3, Porvoo 1959, 1960, 1962
* Oheisia, Porvoo 1967
* Murroksia, Helsinki 1990
* Kootut teokset I–VI, Helsinki 2000
* Sotaromaani. WSOY 2000.

## Erreferentziak

* 1 2 (Ingelesez) Jyrki Nummi. Linna, Väinö (1920 - 1992). (Noiz kontsultatua: 2017-11-4)..
* ↑ Nummi, Jyrki. (2003–2007). Linna, Väinö (1920–1992), Faces from Finland – a Biographical Kaleidoscope. Société de littérature finlandaise (Noiz kontsultatua: 2014-6-5).
* Datuak: Q311037
* Multimedia: Väinö Linna / Q311037
# Värmdö uhartea

Värmdö Suediako uharte bat da, Stockholmgo uhartedian dagoen handiena.

## Geografia

Uhartearen gehiengoa Värmdö udalerriak hartzen du baina mendebaldeko muturra Nackari dagokio.

## Herriak

Uharteko herri handiena Gustavsberg da. Hona hemen handienen zerrenda:
* Gustavsberg (11.333 biztanle)
* Hemmesta (5.240 bizt.)
* Skeppdalsström (1.572 bizt.)
* Stavsnäs (810 bizt.)

## Iruditegia

* Oxdjupet.
* Oxdjupet.
* Strömma ubidea.
* Gustavsberg.
* Fredriksborg gotorlekua.
* Farsta jauregia.
* Lillsved jauregia.

## Kanpo estekak

* Datuak: Q2382382
* Multimedia: Värmdö / Q2382382
# Yren Rotela

Yren Ailen Rotela Ramírez (Asunción, Paraguai, 1981eko urtarrilaren 9a) pertsona transgeneroen, LGBTI+ kolektiboaren eta sexu-langileen eskubideen aldeko paraguaitar ekintzailea da.

## Bizitza

Asunciónen sortu zen 1981ean eta Nery Alcides Rotela Ramírez izena eman zioten. Gurasoak Ignacio Rotela eta Catalina Ramírez ditu eta zazpi anai-arrebatako bigarrena izan zen.
1999an sexu-langileen aurkako polizia-errepresioak aktibismora bultzatu zuen Rotela, eta berehala talde horrek jasaten dituen gehiegikeriak eta estortsioak salatzeari ekin zion. Sexu-langile zela, bere lankideekin antolatzen hasi zen eta 2007an trabestien, transexualen eta transgeneroen Panambí (gaztelaniaz: Panambí: Asociación de Travestis, Transexuales y Transgéneros) elkartearen sortzaileetako bat izan zen. 2012tik 2016ra elkartearen presidentea izan zen. 2015ean Amnistia Internazionalaren giza eskubideen defentsako Peter Benenson saria jaso zuen.
2016ko abenduan epaiketa zibil batean Paraguain izen-aldaketa eskaera aurkeztu zuen lehen pertsona transgeneroa bihurtu zen Mariana Sepúlvedarekin batera. 2017ko maiatzaren 11n aldeko epaia jaso zuen eta auziak jurisprudentzia finkatu zuen.
2018an Paraguaiko Senaturako hautagaia da hauteskunde orokorretan Kuña Pyrenda mugimenduaren hautes-zerrendan.
* Datuak: Q50747973
# Ypsilanti (Michigan)

Ypsilanti Michigango hiri bat da. Washtenaw konderrian kokatua dago. 2010ean 19.435 biztanle zituen, 11,21 kilometro koadrotan banatuta.

## Ikus, gainera

* Washtenaw konderria

## Kanpo estekak

* Datuak: Q1021681
* Multimedia: Ypsilanti, Michigan / Q1021681
# Ypsonas

Ypsonas (Ipsonas ere idatzita) Zipreko Errepublikako Limasolgo barrutiko udalerri bat da. Zipreko Limasol barrutiko herririk handienetako bat da, eta Limasol hiritik 7 kilometrora mendebaldean dago. Herriaren hegoaldea Akrotiri-Episkopi-ko base militar britainiarraren administrazio mugetan dago. 10.916 biztanle ditu 2011ko erroldaren arabera.

## Kanpo estekak

* Datuak: Q3560553
* Multimedia: Ypsonas / Q3560553
# Yr Wyddfa

Yr Wyddfa (ingelesez Snowdon) Galesko mendirik altuena da (1.085 m), bai eta Erresuma Batuko garaiena ere, Highlandetatik (Eskozia) at.
Gwynedd ipar-mendebaldeko lurralde galestarrean dago.

## Eryri

Eryri izeneko mendigunean dago; natur parkea dena.

## Ikus, gainera

* Mendi Kanbrikoak

## Kanpo estekak

* (Ingelesez) Snowdon.com
* Datuak: Q217142
* Multimedia: Snowdon / Q217142
# Yreka (Kalifornia)

Yreka Kaliforniako hiri bat da. Siskiyou konderrian kokatua dago. 2010ean 7.765 biztanle zituen, 25,8 kilometro koadrotan banatuta.

## Ikus, gainera

* Siskiyou konderria

## Kanpo estekak

* Datuak: Q2565455
* Multimedia: Yreka, California / Q2565455
# Ypäjä

Ypäjä :
| Armarria ||
| Berezko izena | Ypäjän kunta |
| Herrialdea Eskualdea Azpieskualdea | Finlandia Jatorrizko Tavastiako esk. Forssako azpieskualdea |
| Alkatea | Vesa Ketola |
| Sorrera | 1876 |
| Koordenatuak | 60°48′50″N 23°17′00″E﻿ / ﻿60.81389°N 23.28333°E﻿ / 60.81389; 23.28333 |
| Azalera - Ur-azalera | 183,25 km² 0,50 km² (%0,27) |
| Biztanleria Dentsitatea Lehen hizkuntza - Finlandiera - Suediera - Besteak | 2.488 (2014.04.30) 13,61 bizt/km² (2012) % 97,8 (ofiziala) % 0,7 % 1,5 |
| Webgune ofiziala | (Finlandieraz) |
Ypäjä ekitazioaren zerikusi handia duen herria izan da betidanik. Erdi Arotik zaldiak hazi izan dira lurralde honetan, eta ondoren bertako biztanleak inguruko jauntxo suediarrei saldu ohi zieten.

## Zer ikusi

Zaldi-etxe handiak daude herri-inguru osoan, eta bertan ibilaldiak antolatzen dituzte zaldi gainean.

## Kanpo estekak

* Datuak: Q602670
* Multimedia: Ypäjä / Q602670
* ↑ Suomen pinta-ala kunnittain. Maanmittauslaitos. 2014.04.30
* ↑ Suomen asukasluvut kuukausittain Väestörekisterikeskus. 2014.04.30
* ↑ Väestorekisterikeskus 2012